डीपीएल-२ः टिम चौराह धनगढी ३ विकेटले विजयी [अपडेट]
रुस्लान धनगढी प्रिमियर लिग (डीपीएल)-२ क्रिकेटको तेस्रो दिनको पहिलो खेलमा टिम चौराह धनगढीले सीवाइसी अत्तरियालाई ३ विकेटले पराजित गरेको छ ।
धनगढी — रुस्लान धनगढी प्रिमियर लिग (डीपीएल)-२ क्रिकेटको तेस्रो दिनको पहिलो खेलमा टिम चौराह धनगढीले सीवाइसी अत्तरियालाई ३ विकेटले पराजित गरेको छ ।टस हारेर ब्याटिङमा आएको अत्तरियाले निर्धारित २० ओभरमा ८ विकेट गुमाउँदै टिम चौराहलाई १५१ रनको लक्ष्य दिएको थियो । उक्त लक्ष्य चौराहले १९.२ ओभरमा ७ विकेट गुमाउँदै पुरा गर्‍यो । जितको लागि चौराहका कप्तान सोमपाल कामी नायक बने। उनले १५ बलमा ३८ रन प्रहार गरे । ....रुस्लान धनगढी प्रिमियर लिग (डीपीएल)-२ क्रिकेटको तेस्रो दिनको पहिलो खेलमा टस हारेर व्याटिङ गरेको सीवाईसी अत्तरियाले टिम चौराह धनगढीलाई १५१ रनको लक्ष्य प्रस्तुत गरेको छ ।निर्धारित २० ओभरको खेलमा ८ विकेट गुमाउँदै अत्तरियाले १५० रन बनायो । अत्तरियाको तर्फबाट सर्वाधिक प्रेम तामाङले २८ रन बनाए । यस्तै कुशल भुर्तेलले २५ , दीपेन्द्रसिंह ऐरी र विपिन चन्द्राले १९/१९ रन जोडे । यस्तै टिम चौराहको तर्फबाट ललितसिंह भण्डारीले ३, रोहन मुस्तफा २ र सोमपाल कामी र सम्साद शेखले १/१ विकेट लिए । दोस्रो इनिङको खेल केहीबेरमा हुँदै छ । यसअघि भएका खेलमा सीवाइसी अत्तरियाले रुपन्देही च्यालेन्जर्सलाई ९ विकेटले पराजित गरेको थियो भने टिम चौराह धनगढी काठमाडौं गोल्डेन्ससँग पराजित भएको थियो । Tweets about #TCDvsCYCA from:kantipurdaily  